I 2014 gjorde han seg bemerket i offentligheten gjennom kronikken , som ble publisert i . Der rettet han søkelyset mot at arbeidsmarkedet i samtids-Norge i stadig mindre grad hadde rom for de rene praktikerne med lite skolegang. I kronikken hevdet han blant annet: «Slik kan inndelingen av klassene gjøres: Overklasse, middelklasse, de manuelle, samt de som er ingenting, vår egen variant av en lavkaste.» Han gikk særlig i rette med norske akademikere, som han mente definerte seg selv som mer verdifulle samfunnsborgere enn den øvrige befolkningen, og ikke minst enn håndverkerstanden :Thorstensens første bokutgivelse var , som kom i 2015. I den beskriver han sin tilværelse som håndverker, og reflekterer over håndverkeres status eller mangel på sådan i dagens Norge. Han drøfter også verdien av solid håndverkskunnskap, og hvordan håndverkerkompetanse og materialkunnskap ikke er statiske faktorer i et samfunn. Samfunnsdebatten i kjølvannet av debutboken førte blant annet til at Thorstensen gjestet Hålogaland Teaters og Norsk Forfattersentrum Nord-Norge fellesarrangement for å diskutere klasseskiller i forbindelse med at Hålogaland Teater hadde satt opp Strindbergs .